CELEX: 62012CN0284
Language: lv
Date: 2012-06-07 00:00:00
Title: Lieta C-284/12: Lūgums sniegt prejudiciālu nolēmumu, ko 2012. gada 7. jūnijā iesniedza Oberlandesgericht Koblenz (Vācija) — Deutsche Lufthansa AG/Flughafen Frankfurt-Hahn GmbH

8.9.2012   
            
            
               LV
            
            
               Eiropas Savienības Oficiālais Vēstnesis
            
            
               C 273/4
            
         Lūgums sniegt prejudiciālu nolēmumu, ko 2012. gada 7. jūnijā iesniedza Oberlandesgericht Koblenz (Vācija) — Deutsche Lufthansa AG/Flughafen Frankfurt-Hahn GmbH
   
   (Lieta C-284/12)
   2012/C 273/05
   Tiesvedības valoda — vācu
   
      Iesniedzējtiesa
   
   
      Oberlandesgericht Koblenz
   
   
      Lietas dalībnieki pamata procesā
   
   
      Prasītāja: Deutsche Lufthansa AG
   
   
      Atbildētāja: Flughafen Frankfurt-Hahn GmbH
   
   
      Prejudiciālie jautājumi
   
   
               1)
            
            
               Vai neapstrīdēta Komisijas lēmuma uzsākt formālo pārbaudes procedūru saskaņā ar LESD 108. panta 3. punkta otro teikumu sekas ir tādas, ka valsts tiesai prasības tiesvedībā par veikto maksājumu atgūšanu un turpmāku maksājumu neveikšanu attiecībā uz atbalsta rakstura novērtējumu ir saistošs Komisijas juridiskais vērtējums, kas ietverts lēmumā par procedūras uzsākšanu?
            
         
               2)
            
            
               Gadījumā, ja atbilde uz 1. jautājumu ir noliedzoša:
               Vai tāda publiska uzņēmuma Direktīvas 2006/111/EK (1) 2. panta b) punkta i) apakšpunkta izpratnē, kurš ekspluatē lidostu, veikti pasākumi, par kuriem ir tiesības uz valsts atbalstu, ir vērtējami kā selektīvi pasākumi LESD 107. panta 1. punkta izpratnē jau tāpēc vien, ka no tiem labumu gūst vienīgi tās aviosabiedrības, kuras izmanto lidostu?
            
         
               3)
            
            
               Gadījumā, ja atbilde uz 2. jautājumu ir noliedzoša:
               
                           a)
                        
                        
                           Vai selektivitātes kritērijs nav izpildīts tad, ja publiskais uzņēmums, kurš ekspluatē lidostu, pārredzamā veidā nodrošina vienādus nosacījumus visām aviosabiedrībām, kuras izlemj izmantot lidostu?
                        
                     
                           b)
                        
                        
                           Vai tā ir arī tad, ja lidostas ekspluatētājs īsteno kādu konkrētu tirdzniecības modeli (šajā gadījumā — sadarbība ar tā dēvētajām zemo cenu aviosabiedrībām — low-cost-carrier), izmantošanas nosacījumi ir pielāgoti šim klientu lokam, un tāpēc tie nav vienlīdz pievilcīgi visām aviosabiedrībām?
                        
                     
                           c)
                        
                        
                           Vai pasākums katrā ziņā ir selektīvs tad, ja ievērojama daļa lidostas pasažieru daudzus gadus izmanto vienu aviosabiedrību?
                        
                     
         
      (1)  Komisijas 2006. gada 16. novembra Direktīva 2006/111/EK par dalībvalstu un publisku uzņēmumu finansiālo attiecību pārredzamību, kā arī par dažu uzņēmumu finanšu pārredzamību (OV 2006, L 318, 17. lpp.).